คราวที่แล้วรีวิวให้ไว้ 3 ดาว กลับมาคราวนี้มีอะไรเปลี่ยนแปลงไปแล้วค่า ขยับดาวเล็กน้อย ต้องบอกก่อนว่าครั้งนี้คงพูดถึงแต่เรื่องอาหารเป็นหลักจริงๆค่ะ เพราะบรรยากาศและบริการยังได้มาตรฐานดีเหมือนเดิม แต่เพราะเมนูอาหารที่สั่งวันนี้ เปลี่ยนจากเมนูอาหารที่เคยสั่งแบบยกเซ็ท เก็บไว้อย่างเดียว คือ แกงปูใบชะพลูค่ะ ถ้วยนี้โปรดปราน พลาดไม่ได้ กางเมนู ลิ้มลองรายการใหม่ๆกันเลยค่ะ

- ข้าวผัดคะน้าปลาเค็ม รสชาติดีมากค่ะ เม็ดข้าวร่วนๆ ใส่คะน้าซอยมาเล็กๆกรอบดี ปลาเค็มทอดมาหอมๆเป็นชิ้นๆกระจายทั่วข้าว เคียงมากับมะนาวและหอมแดงซอย ทุกอย่างเข้ากันสุดๆ เหมือนกินข้าวคลุกปลาเค็มที่บ้านเลย อร่อยยยยยย กินเปล่าๆก็อร่อยแล้วค่ะ
- ปลากระพงทอดน้ำปลา ครั้งนี้ต้องไม่พลาดค่ะ ปลามาตัวใหญ่ดูฟูนุ่ม รสชาติไม่ผิดหวัง สมกับเป็นเมนูแนะนำของร้าน กรอบนุ่มมาก หอมรสน้ำปลาพอดีๆ รสเค็มพอดีทาน อร่อยมากกก ทานเพลินอีกจานนึงแล้ว 
- ทอดมันปลากราย ทอดมันชิ้นขนาดย่อมๆ หอมกลิ่นเครื่องแกง เนื้อเหนียวนุ่ม ทานตอนร้อนๆ อร่อยใช้ได้ค่ะ
- แกงเหลืองปลายอดมะพร้าวอ่อน เมนูนี้มาในหม้อไฟ รสแกงจัดจ้านแซ่บถึงใจ เข้มข้นมาก ปลาชิ้นหนานุ่มและสด ยอดมะพร้าวอ่อนกรอบๆ เข้ากันได้ดีอีกแล้ว ซดน้ำจี๊ดจ๊าดมากค่ะ
- แกงปูใบชะพลู เมนูนี้ขาดไม่ได้ ประทับใจตั้งแต่ครั้งที่แล้ว ต้องมาซ้ำอีกรอบ อร่อยเด็ดเหมือนเดิม แกงรสหอมมัน เข้มข้น เนื้อปูเต็มถ้วย เนื้อล้วนๆกับใบชะพลูหอมๆ ไม่มีเครื่องแกงที่กินไม่ได้มาปน อร่อยจนหยดสุดท้าย จะทานกับเส้นหมี่ก็อร่อย หรือจะคลุกข้าวทานก็เด็ดไม่แพ้กัน ขอห่อกลับบ้านด้วยอีกกล่อง ชอบมากๆๆ ^^
- กุ้งตะกาดผัดพริกเกลือ ครั้งนี้อยากทานง่ายๆแบบไม่เลอะเทอะเปรอะเปื้อน ไม่ต้องแกะแงะให้เหนื่อย สั่งกุ้งตะกาดซะเลย กุ้งมากรอบมากทานได้ทั้งตัว เนื้อกุ้งสดและหวานดี ส่วนรสเครื่องพริกเกลือคั่วมาหอมกรอบ ทั้งกระเทียมและพริกรสชาติดีเลย ทานด้วยกันไม่ต้องจิ้มอะไรก็อร่อยแล้วค่ะ
- คะน้าฮ่องกงผัดน้ำมันหอย รสชาติดี ผักกรอบนุ่ม มีผักบ้างสักจานในมื้อก็ดีเหมือนกันค่ะ
- ลูกตาลลอยแก้ว ที่นี่เป็นแบบเอาไปแช่ฟรีซให้เป็นเกล็ดน้ำแข็งนิดๆ เวลาทานก็เย็นเจี๊ยบเสียวฟันกันไปเลย แต่ก็ใช้ได้ค่ะ
- ลูกตาลนมสด มาสไตล์เดียวกันกับลอยแก้ว แต่เปลี่ยนจากน้ำเชื่อมเป็นนมสด ก็หอมดีไปอีกแบบค่ะ

ครั้งนี้มาทานแทบจะเรียกได้ว่าชอบทุกรายการที่สั่งเลยค่ะ รสชาติดีทุกจานเลย ขอเปลี่ยนมาให้ 4 ดาวค่ะ ราคาอาจจะสูงหน่อยเพราะเป็นซีฟู้ดในห้างแต่อร่อยคุ้มค่า ก็ยินดีจะมาบ่อยๆค่ะ มื้อนี้ 2,340.- บาท แถมคราวนี้มี voucher ส่วนลดจากวงในมาอีก 500.- บาท เหลือ 1,840.- บาท ทานกัน 5 คน สุขสุดๆเลยค่ะ ^^ ขอบคุณวงในด้วยนะคะ แต่หากเพื่อนท่านอื่นมาทาน ทางร้านเองมีโปรโมชั่นและส่วนลดต่างๆร่วมกับ AIS และบัตรเครดิตหลายแบรนด์เลยค่ะ น่าจะได้รับส่วนลดกันบ้างนิดๆหน่อยๆค่ะ หวังว่าเพื่อนๆจะชอบเหมือนกันนะคะ
